Penge spiller for stor en rolle, når nyskilte forældre skal mødes i Statsforvaltningen. Det kan gå ud over barnet, og det får flere til at efterlyse en lovændring.

Som reglerne er i dag, har Statsforvaltningen to kasketter på: Det er her forældre i konflikt mødes for at få råd og hjælp til at finde en løsning for deres fælles barn.

Men det er også Statsforvaltningen, der i sidste ende kan trumfe igennem og træffe en beslutning.

- Vi skal simpelthen have fat i hele lovgivningen omkring det og forældremyndighedsspørgsmålet. Anton Rasmussen, familiechef, Ikast-Brande Kommune

Loven bør laves om

- Det er bare et eksempel på, at lovgivningen jo ikke hjælper, siger Anton Rasmussen, familiechef i Ikast-Brande Kommune.

Han mener, at loven bør laves om, så forældre ikke kan tænke i børnebidrag, boligsikring, fradrag og så videre, når de skal finde den bedste løsning for det fælles barn.

Læs også : Kommuner hjælper skilte par ud af konflikter

- Vi skal simpelthen have fat i hele lovgivningen omkring det og forældremyndighedsspørgsmålet, siger han.

Statsforvaltningen har svært ved at vælge

Samme holdning har foreningen Børn og Samvær. Konflikter kan være svære at løse til barnets bedste i Statsforvaltningen, vurderer formand Viggo Bækgaard.

- Det betyder rigtig meget for folk - også for økonomien, siger han.

Socialminister Manu Sareen (R) er enig i problematikken, men der er håb forude.

Læs også : Postnummer afgør hvilken hjælp konfliktramte par kan få

Minister er på vej med skilsmissepakke

- Vi lavede en skilsmisse pakke 1, en skilsmissepakke 2, og vi laver også en skilsmissepakke 3. Den går ud på at gentænke hele området og få undersøgt til bunds, siger han.

Og der er tilsyneladende behov for ændringer. Foreningen Far har netop åbnet sin 14. afdeling i Viborg, og landsfomand Jesper Lohse fortæller, at antallet af henvendelser er fordoblet det seneste år.